Мажліва, па ўзроўню абсталявання гэты невялічкі летнік (у адну змену ў ім будуць адпачываць 63 чалавека) нечым і саступае сучасным лагерам, аднак па ўражаннях, якія ён падорыць дзятве, напэўна, апынецца на самым ганаровым месцы. Пагутарыўшы ўсяго некалькі хвілін з Аляксеем Зорыным, адчуў, што разам са сваімі супрацоўнікамі ён укладвае ўсю душу ў абраную справу. А яшчэ падумаў: як добра, што такую прыгажосць ля вёскі Ляжыткавічы старанныя людзі здолелі зберагчы.